El piron xe na poxada da toła che ła ga do o pi ponte, ciamae "rebi", una de fianco de staltra . Ła se uxa par infilsar el magnar sołido e ficarlo in boca o par tegnerlo fermi e tajarli col corteło. El piron de sołito xe de inox, fero o arxento, ma ghe xe anca pironi de plastega, par butarli via dopo l'uso e no star là a netarli, o anca in łegno. Saria na bufała darghe na età a sto arnexe e cołocarlo drento un periodo de storia ben precixo. Tanti xe stadi i popołi che gavea un sistema sìmiłe par magnare. Paro internasionalmente pare che el piron come che ło conosemo al di d'ancuo el rive da Bixansio , traverso de ła man de Teodora, fia del inperador bixantino Constantino Ducas, co che se ga maridada col doxe Doménego Selvo. Curiosità: in albanexe se dixe , parché i uxa ła stesa raixa greca, mentre che forcheta, , i xe termini derivanti dal latin.